b"\n_START_ARTICLE_\nSounds of the Season: The Taylor Swift Holiday Collection\n_START_SECTION_\nOzadje in sestava\n_START_PARAGRAPH_\nZa originalno izdajo EP-ja Sounds of the Season: The Taylor Swift Holiday Collection je Taylor Swift sodelovala s trgovino Target; EP je bil na voljo v omejeni izdaji v trgovinah Target v Zdru\xc5\xbeenih dr\xc5\xbeavah Amerike in na spletu, na spletni strani Target.com. Naslovnica EP-ja Sounds of the Season: The Taylor Swift Holiday Collection je vzeta iz videospota za pesem Taylor Swift,\xc2\xa0\xc2\xbbTeardrops on My Guitar\xc2\xab\xc2\xa0(2007). 6. oktobra 2006 je EP trgovina Target ponovno izdala, s \xc4\x8dimer je EP postal na voljo tudi digitalno v trgovinah iTunes, oboje pa je iz\xc5\xa1lo v manj\xc5\xa1ih koli\xc4\x8dinah, iTunes pa je iz naslova odstranil \xc2\xbbSounds of the Seasons\xc2\xab\xc2\xa0in pustil le The Taylor Swift Holiday Collection._NEWLINE_Sounds of the Season: The Taylor Swift Holiday Collection vsebuje bo\xc5\xbei\xc4\x8dno glasbo s country-pop pridihom. EP v glavnem sestavljajo verzije bo\xc5\xbei\xc4\x8dnih skladb v izvedbi Taylor Swift. Prva pesem iz EP-ja,\xc2\xa0\xc2\xbbLast Christmas\xc2\xab, je verzija Wham!-ove uspe\xc5\xa1nice iz leta 1986 iz njihovega albuma Music from the Edge of Heaven. Njeno originalno pesem \xc2\xbbChristmases When You Were Mine\xc2\xab\xc2\xa0so napisali Taylor Swift, Liz Rose in Nathan Chapman. Besedilo govori o \xc4\x8dasu pred bo\xc5\xbei\xc4\x8dem, v katerem glavna junakinja pesmi govori o sre\xc4\x8di. Besedilo govori tudi o tem, da se je ob dana\xc5\xa1njem bo\xc5\xbei\xc4\x8du veliko te\xc5\xbeje veseliti, kot se je bilo ob prej\xc5\xa1njih. Taylor Swift je za EP zapela svojo verzijo pesmi\xc2\xa0\xc2\xbbSanta Baby\xc2\xab, ki jo je v letu 1953 originalno zapela Eartha Kitt. Pesem\xc2\xa0\xc2\xbbSilent Night\xc2\xab\xc2\xa0je bo\xc5\xbei\xc4\x8dna skladba, ki je glasbeno druga\xc4\x8dna od prej\xc5\xa1nje verzije pesmi, saj je Taylor Swift klavir nadomestila z akusti\xc4\x8dno kitaro; njeni vokali so hitrej\xc5\xa1i od tradicionalno posnete pesmi. Pesem \xc2\xbbChristmases Must Be Something More\xc2\xab\xc2\xa0je druga originalna pesem iz EP-ja Sounds of the Season: The Taylor Swift Holiday Collection, ki jo je napisala Taylor Swift. Besedilo posku\xc5\xa1a ob\xc4\x8dinstvu razlo\xc5\xbeiti razlog za proslavljanje bo\xc5\xbei\xc4\x8da, s \xc4\x8dimer obuja spomin na rojstvo Jezusa Kristusa. Zadnja pesem je pesem Binga Crosbyja,\xc2\xa0\xc2\xbbWhite Christmas\xc2\xab, iz njegovega albuma istega imena, ki je iz\xc5\xa1el leta 1942.\n_START_SECTION_\nKritike\n_START_PARAGRAPH_\nEP je v glavnem prejel pozitivne kritike. Craig Shelburne iz CMT-ja je napisal: \xc2\xbbZahvaljujo\xc4\x8d tem najstni\xc5\xa1kim zvezdnicam, novi generaciji ob\xc4\x8dutljivih deklet lahko odkrijete melanholijo in melodije, kakr\xc5\xa1na je pesem 'Last Christmas'. V EP je vklju\xc4\x8dila tudi dve lastni bo\xc5\xbei\xc4\x8dni pesmi.\xc2\xab V neobjavljeni oceni EP-ja revije Deseret News je bilo napisano, da menijo, da javnost premalo izpolnjuje svoje naloge. Dan Maclntosh iz Country Standard Time je napisal: \xc2\xbbTaylor Swift je odli\xc4\x8dna pevka, ki vedno odkrije pot za izra\xc5\xbeanje iskrenih \xc4\x8dustev v vsaki kitici, ki jo zapoje. Pravijo, da najbolj\xc5\xa1e stvari pridejo v majhnih paketih. In to dr\xc5\xbei za Taylor Swift.\xc2\xab\n_START_SECTION_\nDose\xc5\xbeki na lestvicah\n_START_PARAGRAPH_\nOb koncu tedna 8. decembra 2007 je EP Sounds of the Season: The Taylor Swift Holiday Collection na oseminosemdesetem mestu lestvice Billboard 200. Ob prihajajo\xc4\x8dem tednu je EP pristal na \xc5\xa1estin\xc5\xa1tiridesetem mestu lestvice Billboard 200. Ob ponovni izdaji EP-ja Sounds of the Season: The Taylor Swift Holiday Collection leta 2009, se je Sounds of the Season: The Taylor Swift Holiday Collection uvrstil na dvajseto mesto lestvice Billboard 200, kjer je ostala \xc5\xa1tiriindvajsetem mestu. V letu 2007 je ob prazni\xc4\x8dni sezoni pristal na dvaindvajsetem mestu lestvice Top Holiday Albums, ob prazni\xc4\x8dni sezoni leta 2009 pa na \xc5\xa1tirinajstem mestu lestvic Top Country Albums in Top Holiday Albums.\n_START_SECTION_\nPromocija\n_START_PARAGRAPH_\nTaylor Swift je s pesmijo iz EP-ja Sounds of the Season: The Taylor Swift Holiday Collection,\xc2\xa0\xc2\xbbSilent Night\xc2\xab, prvi\xc4\x8d nastopila 28. novembra 2007 v New Yorkju, v centru Rockefeller Center, ki je bil predvajan v oddaji The Today Show; Taylor Swift je bila med nastopom oble\xc4\x8dena v \xc4\x8drno obleko in bel zimski pla\xc5\xa1\xc4\x8d, med nastopom pa je igrala na akusti\xc4\x8dno kitaro. Nato je s pesmijo \xc2\xbbChristmases When You Were Mine\xc2\xab\xc2\xa029. novembra istega leta nastopila v St. Charlesu, Missouri v areni Family Arena, kot del njenega snemanja za festival WIL's Jinglefest 2007. S pesmijo\xc2\xa0\xc2\xbbSanta Baby\xc2\xab\xc2\xa0je nastopila v Bloomingtonu, Minnesota, v nakupovalnem sredi\xc5\xa1\xc4\x8du Mall of America 8. decembra 2007. Taylor Swift se je znova pojavila v oddaji The Today Show na bo\xc5\xbei\xc4\x8dni dan leta 2007, kjer je nastopila s pesmimi \xc2\xbbChristmases When You Were Mine\xc2\xab\xc2\xa0in \xc2\xbbSilent Night\xc2\xab._NEWLINE_Vse pesmi, razen \xc2\xbbChristmas Must Be Something More\xc2\xab, so iz\xc5\xa1le tudi na radiju na razli\xc4\x8dnih country radijskih postajah in se nato uvrstile na Billboardovo lestvico Hot Country Songs: \xc2\xbbLast Christmas\xc2\xab\xc2\xa0na osemindvajsetem, \xc2\xbbChristmases When You Were Mine\xc2\xab\xc2\xa0na osemin\xc5\xa1tiridesetem, \xc2\xbbSanta Baby\xc2\xab\xc2\xa0na triin\xc5\xa1tiridesetem, \xc2\xbbSilent Night\xc2\xab\xc2\xa0na petin\xc5\xa1tiridesetem in \xc2\xbbWhite Christmas\xc2\xab\xc2\xa0na devetinpetdesetem mestu."